Moj mali poni

***Moj mali poni*** () animirana je kanadsko-američka televizijska serija koju je razvila Lauren Faust za Hasbro. Bazirana je na Hasbrovoj liniji igračaka i animiranih serija *My Little Pony*. Prva epizoda prikazana je 10. oktobra 2010. na kanalu The Hub, sad poznat kao Discovery Family. Zadnja epizoda bila je prikazana 12. oktobra 2019. Ova inkarnacija franšize poznata je kao G4 (skraćeno za Generation 4, ). Seriju je razvila Lauren Faust, poznata po svom prijašnjem radu na televizijskim serijama, uključujući *Super Cure* i *Kuda idu izmišljeni prijatelji?*

Serija prati jednoroga Ponoćnu Iskru, ponija koji živi u Kanterlotu. Iskra je učenica Princeze Selestije, vladarice Ekvestrije koja je svoju sestru zarobila na Mjesecu prije hiljadu godina. Selestija jednog dana šalje Iskru u Ponivil da upozna nove prijatelje. Tamo upoznaje pet ponija (Rozetu, Jabuklinu, Šarenlotu, Divnu i Tihanu) koji joj pomažu spasiti Selestijinu sestru Lunu. Iskra ih u početku nije voljela, ali su se kasnije sprijateljile te u ostatku serije zajedno šire prijateljstvo širom Ekvestrije.

Serija je dobila spin-off franšizu, *Djevoke iz Ekvestrije*, s prvim filmom 2013 godine. Godine 2020. najavljen je spin-off i nastavak serije, *Moj mali poni: Život ponija*. Serija je također dobila nekoliko spin-off serija stripova IDW Publishinga.

## Radnja 
Ponoćna Iskra i njen prijatelj Bodlja zajedno žive u Kanterlotu, ali nakon što im Princeza Selestija zapovijedi da posjete Ponivil, odmah tamo odlaze kako bi Iskra upoznala prijatelje. Prijatelje koje je upoznala su: kobile Rozetu, ekscentričnog ponija koji voli zabavu i slatkiše, Jabuklinu, snažnog ponija koji voli brati jabuke i živi sa svojom porodicom Jabukić na Hektarima slatke jabuke, pegaze Šarenlotu, uzbudljivog i nadarenog ponija koji pomiče oblake po nebu, i Tihanu, sramežljivog ponija koji voli životinje, te jednoroga Divnu, ponija koji voli modu i dizajniranje. Kasnije se svi poniji i Bodlja sprijateljuju i ostatak sezone šire prijateljstvo, dok se pripremaju za Veliku Gala Večer. U prvoj sezoni također se pojavljuje Klub biljega, skupina tri mala ponija (Jabučica, Slatkica i Skutalu) koji žele dobiti biljeg. Biljeg je oznaka na kuku ponija koji poni dobije kada sazna svoj talent. Do kraja serije novi se poni, Starlight Glimmer, pridružuje skupini glavnih šest ponija i Bodlji, Iskra dobiva svoj dvorac i narastu joj krila, Iskrin brat Sjajni Vitez i Princeza Kadensa dobivaju dijete, Flurry Heart, Klub biljega dobiva svoje biljege, i na kraju devete sezone, Iskra i Bodlja postaju vladari Ekvestrije, ali nastavljaju širiti prijateljstvo s ostalim ponijima dok podučava novu učenicu Luster Dawn.

## Likovi 
### Glavnih šest () 
* Ponoćna Iskra () – Iskra je glavni lik serije, prije je išla u Školu za jednoroge s darom Princeze Selestije. Kad je bila mlađa, čarolijom je otvorila jaje njenog asistenta, zmaja Bodlje. Kasnije se odselila u Ponivil i upoznala ostatak glavnih šest. U zadnjoj epizodi postala je princeza Ekvestrije. Element harmonije koji Iskra predstavlja je magija.
* Rozeta () – Rozeta je svoj život posvetila širenju zabave i sreće te u Ponivilu radi u pekarnici jer voli hranu. Rozeta predstavlja element smijeha.
* Jabuklina () – Jabuklina živi na Vočnjaku slatkih jabuka. Jabuklina voli peći pite, brati jabuke i svoju porodicu Jabukić. Jabuklina predstavlja element iskrenosti.
* Šarenlota () – Šarenlota je brzi i nadareni poni čiji je san pridružiti se Wonderboltima. U trećoj sezoni im se pridruži i natječe se u raznim sportskim događajima te čisti oblake uz druge pegaze kao član vremenske patrole. Šarenlota predstavlja element odanosti.
* Divna () – Divna voli drago kamenje, modu i haljine, dizajniranje i dekoracije. U petoj sezoni otvara svoje vlastite butike. Divna predstavlja element velikodušnosti.
* Tihana () – Tihana voli životinje, toliko da je njena kuća puna njih. Voli biti dobra prema prijateljima, iako je jako sramežljiva i ne voli pričati s drugima. U mnogim epizodama serije uči kako biti hrabrija. Tihana predstavlja element dobrote.

### Sporedni 
* Bodlja () – Bodlja je mladi zmaj koji voli jesti drago kamenje i pomagati glavnim šest. U osmoj sezoni mu narastu krila, i u zadnjoj epizodi odraste. Također je zaljubljen u Divnu.
* Princeza Selestija () – Princeza Selestija bivša je vladarica Ekvestrije i kontroler dizanja Sunca. Također je odana učiteljica svih ponija s darom.
* Princeza Luna – Princeza Luna mlađa je sestra Princeze Selestija i kontroler dizanja Mjeseca. Prije tisuću godina se pretvorila u Noćnu Moru Mjesec (, druga verzija: Mjesečeva Zlogriva/Noćna Ždrebica) ali kad se vratila se ponovo sprijateljila sa Selestijom.
* Princeza Kadensa () – Kadensa je Iskrina bivša dadilja, žena Sjajnog Viteza i mama Kovitlavog Srca. U epizodi "A Canterlot Wedding" oponašala ju je zla Kraljica Chrysallis, ali ju je zaustavila uz pomoć Iskre. Kadensa također kontroliše svu ljubav Kanterlota.
* Princ Sjajni Vitez () – Sjajni Vitez je zaštitnik Kristalnog Kraljevstva, muž Kadense i otac Kovitlavog Srca, a uz to i stariji brat Iskre.
* Klub Biljega () – Jabučica, Slatkica i Skutalu () je skupina mladih ponija koji žele dobiti biljege. U svakoj epizodi izvode razne trikove i idu na uzbudljive avanture. U petoj sezoni napokon su dobile svoje biljege, te pomagale drugim ponijima da dobiju svoje ili nadarivale ponije koji ih već imaju da podučavaju druge.

## Epizode 
## Uloge 
## Produkcija 
Seriju je razvila Lauren Faust za Hasbro kao reboot franšize *My Little Pony*. Faust je radila na svojoj liniji igračaka zvana *Milky Way and the Galaxy Girls* uz animiranu televizijsku seriju koju je predstavljala Lisi Licht Hasbro Studiosa, kad ju je Licht pitala da izmisli novu verziju franšize *My Little Pony*. Razvoj je započeo 2008. godine, i produkcija prve sezone trajala je cijelu 2009-u godinu. Jayson Thiessen je skicirao i animirao kratkometražnu epizodu koja je trajala dvije minute za odobrenje Faust i Hasbra. U kratkoj epizodi je Tara Strong posudila glas Rozeti. Serija je bila napravljena za djevojčice s između 4-12 godina, i Faust je dizajnirala seriju da roditelji mogu gledati seriju s kčerima. Serija ima puno odraslih fanova, uključujući muškarce između 15-35 godina koji se zovu broniji, i odrasle žene koje se zovu pegasisters. Fiskalni izvještaji kažu da su DHX Media možda dobili oko 6 miliona Kanadskih dolara svaku godinu za produkciju prvih triju sezona.

### Muzika 
## Roba i drugi mediji 
*Moj mali poni* povezan je s ponovnim pokretanjem linije igračaka *My Little Pony* iz 2010. godine, s figuricama i setovima na osnovu *Mog malog ponija*. Odjeljak web stranice Hasbra daje informacije o *Mom malom poniju* za djecu i njihove roditelje, uključujući pozadine likova, video zapise i interaktivne igre i medije. Djelomično se zahvaljujući starijim fanovima, Hasbro je *Moj mali poni* doživio kao brend životnog stila, s preko 200 licenci u 15 kategorija proizvoda, uključujući odjeću, kućni pribor i digitalne medije. Brend je prikupio preko 650 milijuna Američkih dolara prodajama u 2013. godini, te milijardu Američkih dolara godišnje prodajama u 2014. i 2015. godini.

### Spin-offovi 
Hasbro je primijetio da su mnogi fanovi franšize počeli dizajnirati svoje ljudske verzije likova. Ovo ih je inspiriralo da razviju spin-off franšizu filmova, kratkometražnih animacija i muzičkih spotova *Moj mali poni: Djevojke iz Ekvestrije* (poznata i kao *Moj mali poni: Equestria djevojke*) koja je nekoliko godina trajala uz glavnu seriju.

Godine 2019., Hasbro Studios su napravili pet kratkih epizoda o filmovima *Djevojke iz Ekvestrije* koje su postavili na njihovom zvaničnom YouTube kanalu. Juna 2019. godine, bilo je najavljeno da su radili na muzičkoj adaptaciji. Kao kolaboracija između Hasbra i Mills Entertainmenta, imati će originalnu priču s ponovljenim temama prijateljstva. Bila je najavljena za mart 2020. godine za Sjevernu Ameriku.

*Moj mali poni: film*, filmska adaptacija televizijske emisije, bila je premijerno prikazana u kinima 6. oktobra 2017. godine u SAD-u, distributirao ga je Lionsgate. Film je režirao serijin direktor Jayson Thiessen i napisala ga je glavna spisateljica serije Meghan McCarthy, i financirala ga je podružnica Hasbra, Allspark Pictures.

Putem 9Now video-on-demand servisa u Australia, od 20. aprila 2020. godine, emitirane su epizode sjećanja likova na događaje tokom serije. Ove epizode koriste uvodnu špicu devete sezone serije, i riječi "Friendship is Magic" u logu serije su zamijenili s riječima "Friendship is Forever" (bosanski: Prijateljstvo je vječno), i imaju klipove iz epizoda od prve do devete sezone s novom animacijom.

Hasbro i Discovery Family najavili su seriju *Moj mali poni: Život ponija* kao nastavak. Nova serija prati iste likove s istim glasovnim glumcima, ali imaju novi animacijski stil i više se fokusiraju na priče o životima likova.

## Nasljeđe 
[lijevo|mini|Grupa obožavaoca u kostimima likova na [BronyConu (2014)]]
Serija je dobila pozitivne recenzije kritičara. Emily VanDerWerff *A.V. Cluba* je istakla serijinu "čistu i krajnju radost" i nedostatak cinizma, za razliku od mnogih drugih emisija koje su prikupljale kultno praćenje roditelja i odraslih. Pohvalila je stilizirani izgled likova, relativnu složenost priča za dječju televiziju i čvrste šale zbog kojih je emisija ugodna za roditelje i djecu. Dala je seriji B+. Brian Truitt iz *USA Todaya* pohvalio je emisiju zbog svog humora i moralnih pogleda. Genevieve Koski iz *A.V. Cluba* je kasnije komentirala da je *Moj mali poni* primjer emisije koja je, iako se smatra "djevojačkom", uspjela ući u štrebersku kulturu kako bi joj omogućila šire prihvaćanje od ostalih uporedivih oblika. Emily Ashby iz organizacije Common Sense Media, organizacija koja se fokusira na roditeljski aspekt dječijih medija, dala je emisiji ocjenu četiri od pet zvijezda, naglašavajući njezine poruke prijateljstva, tolerancije i poštovanja, ali je savjetovala roditeljima da budu oprezni od "utjecaja koji bi likovi mogli imati na želje njihove djece, s obzirom da je ukorijenjena u dobro poznatoj liniji proizvoda knjiga, igračaka i gotovo svega između." Liz Ohanesian, za *L.A. Weekly*, rekla je da je emisija "apsolutno iskrena u svojim porukama o prijateljstvu, ali nikada nije pre ozbiljna". Matt Morgan, pišući za stupac "GeekDad" Wireda, pohvalio je emisiju zbog toga što je "ponovo pokrenula Hasbrovo imanje koje je pomješala sa štreberskim podtobovima" i što je jedna od rijetkih "serija usmjerenih na djevojke u kojoj štreberski može uživati s kćeri". Kritičar *Los Angeles Times*a Robert Lloyd nazvao je emisiju "pametnijom i estetski sofisticiranijom" od bilo kojeg prethodnog crtanog filma franšize "My Little Pony" i pohvalio njenu sposobnost da se dopadne i djeci i njihovim roditeljima, jer je "pametna i razgovijetna i dobro inscenirana, i nikada strašno slatka". *TV Guide* naveo je seriju kao jednu od šezdeset najboljih animiranih emisija svih vremena na spisku septembra 2013. godine. Ostale pohvale emisiji uključivale su njen stil, priče, karakterizaciju i diskusiju o feminizmu.

Kathleen Richter magazina *Ms.* je vjerovala da *Moj mali poni* nije promijenio narav starijih animacija za djevojčice, što je smatrala "tako seksističkim i rasističkim i heteronormativnim". Na primjer, sugerirala je da emisija, kroz lik Šarenlote, promovira stereotip da su "sve feministkinje ljute, neumorne lezbijke". Također je smatrala da su jedini poniji tamnije boje prikazani do sada u položaju slušnosti prema "bijelom poniju nadmoćniku (Selestiji)". Lauren Faust odgovorila je na ove tvrdnje izjavljujući da, iako je Šarenlota bila *tomboy*, "nigdje se u emisiji ne spominje njena seksualna orijentacija" i "pretpostavljajući da su [*tomboyke*] lezbijke krajnje nepravedno i prema heteroseksualnim i lezbijskim tomboykama", i dalje navodeći da "Boja nikada, nikada nije bila prikazivana kao pokazatelj rase za ponije." Amid Amidi, tko piše za animacijsku web stranicu *Cartoon Brew*, bio je kritičniji prema konceptu emisije, nazivajući ju znakom "kraja ere koju su tvorci pokrenuli u TV animaciji". Amidijev esej izrazio je zabrinutost da je dodjela talenta poput Faust na seriju fokusiranu na igračke bila dio trenda usmjerenosti profitabilnim žanrovima animacije, poput vezanja igračaka, kako bi se pozabavio fragmentiranom gledališnom publikom i sveukupno "priznanjem poraza za cijeli pokret, trenutak koji maše bijelom zastavom za industriju TV animacije."

Unatoč Hasbrovoj ciljanoj demografiji mladih djevojčica i njihovih roditelja, *Moj mali poni* postao je kulturni i internetski fenomen, s mnogim obožavateljima od 13 do 35 godina. Interes u seriju je počeo rasti kad su fanovi animacija i crtića odgovorili Amidijevom eseju na 4chanu. Muški obožavatelji usvojili su ime "brony" (portmanteau riječi "bro" i "pony") kako bi se opisali. Starija obožavalačka grupa iznenadila je Hasbro i druge koji su zaposleni u programu. Oni su cijenili i prihvatili fandom dodajući reference fanovima unutar emisije i igračaka, dok su, u ranoj fazi, omogućili da kreativni elementi fandoma procvjetaju bez zakonskog uplitanja.

Fandom je bio meme nakon puštanja emisije, ali njegova je popularnost na internetu postupno propadala, uprkos nastavku emisije.

### Peta generacija 
Nakon kraja serije je Hasbro počeo raditi na novom filmu koji bi započeo petu generaciju franšize imena *Moj mali poni: Nova generacija*. Mjesto radnje novog filma je također u Ekvestriji ali je vrijeme radnje mnogo godina nakon četvrte generacije. Ovo je slučaj zato što je produkcijska ekipa htjela dalje istražiti svijet osnovan u generaciji 4. Film služi kao prethodnik nadolazećoj animiranoj seriji.

## Vanjski linkovi 
* 

## Napomene 
## Reference 

Kategorija:Američke animirane TV-serije iz 2010-ih
Kategorija:Kanadske animirane TV-serije iz 2010-ih
Kategorija:Američke TV-serije sa početkom prikazivanja 2010.
Kategorija:Kanadske TV-serije sa početkom prikazivanja 2010.
Kategorija:Američke dramedijske serije iz 2010-ih
Kategorija:Kanadske dramedijske serije iz 2010-ih
Kategorija:Američke serije za djecu iz 2010-ih
Kategorija:Kanadske serije za djecu iz 2010-ih